Dagtilbuds-, Skole- og Familieudvalget (DSFU) — 2022-06-07

Punkt 1: Godkendelse af dagsorden
Sagsnummer: EMN-2022-00633

Punkt 2: Socialtilsyn Midts Årsrapport 2021
Sagsnummer: EMN-2021-05357
Resumé: Socialtilsyn Midt har udarbejdet Årsrapport 2021, som beskriver socialtilsynets aktiviteter, fokusområder og indeholder en samlet vurdering af tilbuddenes og plejefamiliernes kvalitet i 2021. Årsrapporten sendes til udvalgets godkendelse.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget,  at Socialtilsyn Midts årsrapport 2021 godkendes

Punkt 3: Principbeslutning om etablering af modtagedagtilbud til ukrainske flygtninge
Sagsnummer: EMN-2022-02612
Resumé: Folketinget har indgået en aftale om øget fleksibilitet i modtagelsen af fordrevne børn og unge fra Ukraine. Aftalen vil gøre det muligt for kommunerne at etablere modtagedagtilbud og fravige flere af Dagtilbudslovens krav om sprogstimulering i dansk og dansksprogethed for dem, der passer børn. Etablering af modtagedagtilbud kan på kort sigt være med til at sikre kapaciteten på dagtilbudsområdet og give trygge rammer til fordrevne børn. Etablering af modtagetilbud vil kræve nye fysiske og organisatoriske rammer. Udvalget bedes tage stilling til, hvorvidt der skal arbejdes videre med at etablere midlertidige modtagetilbud.
Indstilling: Børne- og Familiechefen indstiller til Dagtilbuds-, Skole- og Familieudvalget,  at udvalget tager principbeslutning om etablering af modtagedagtilbud

Punkt 4: Godkendelse af tillægsbevilling til krybberummet i Virklund Børnehus
Sagsnummer: EMN-2022-02618
Resumé: Kapaciteten i Virklund er udfordret, og Virklund Børnehus har øget indtaget af vuggestuebørn. For at udvide vuggestuekapaciteten i Virklund er der behov for at etablere et nyt krybberum i forlængelse af det eksisterende krybberum. Det indstilles, at byrådet godkender anlægsbevilling på 0,9 mio. kr. til opgaven.
Indstilling: Børne- og Familiechefen indstiller til byrådet,  at tillægsbevillingen på 0,9 mio. kr. til bevilling 43 (Dagpleje og daginstitutioner) med rådighed i 2022 godkendes

Punkt 5: Godkendelse af forhøjelse af anlægsbevilling herunder tillægsbevilling til Funder nyt børnehus 2 Sejlgård
Sagsnummer: EMN-2021-03834
Resumé: Byrådet har 27. september 2021 godkendt anlægsbevilling på 1 mio. kr. til projektering af nyt børnehus 2 i Funder. Byrådet bedes godkende, at anlægsbevillingen til etablering af Funder nyt børnehus 2 Sejlgård bliver forhøjet til 39 mio. kr. Grundet kapacitetsudfordringer i Funder foreslås det, at børnehuset i forhold til den oprindelige forventning bliver udvidet med et ekstra grupperum, så børnehuset får kapacitet til ca. 140 børn samt legestuefaciliteter til dagplejere i området. Der er i Anlægsoversigt 2022-2025 afsat 30,8 mio. kr. til Funder nyt børnehus 2. Gennemførelse af det foreslåede projekt vil således kræve en tillægsbevilling på 8,2 mio. kr.
Indstilling: Børne- og Familiechefen indstiller til byrådet,  at anlægsbevilling forhøjes fra 1 mio. kr. til 39 mio.kr., når der gives tillægsbevilling på 8,2 mio. kr. Børne- og Familiechefen indstiller til Dagtilbuds-, Skole- og Familieudvalget,  at orientering om placering, byggeprogram og tidsplan tages til efterretning

Punkt 6: Godkendelse af tillægsbevilling til Pulje til etablering af 100 pladser til 0-2 årige i eksisterende faciliteter
Sagsnummer: EMN-2021-02641
Resumé: Byrådet frigav i juni 2021 en anlægsbevilling på 6,300 mio. kr. til konvertering af eksisterende lokaler fra børnehave og legestuegrupper til ekstra vuggestuepladser for 0-2 årige børn. En nylig gennemgang af projekterne viser samlet set en fordyrelse, hvorfor der er behov for en tillægsbevilling på 1,400 mio. kr. Der er primært to forklaringer på fordyrelsen af flere projekter: 1) prisstigninger på byggematerialer og 2) nye regler omkring brandforhold og statik.
Indstilling: Børne- og Familiechefen indstiller til byrådet,  at tillægsbevillingen på 1,400 mio. kr. til Pulje til etablering af 100 pladser til 0-2 årige i eksisterende faciliteter med rådighed i 2022 godkendes

Punkt 7: Godkendelse af tillægsbevilling til midlertidig kapacitetsudvidelse på dagtilbudsområdet i Them
Sagsnummer: EMN-2022-02208
Resumé: Der er underskud af kapacitet på dagtilbudsområdet i Them, og underskuddet forventes at vokse i de kommende år. Underskuddet er langt større end forudset i dagtilbudsprognosen udarbejdet i 2021. For imødekomme underskuddet i foråret 2022 er de ældste børnehavebørn flyttet til Frisholm Skole. Indtil der er etableret en varig løsning i 2025, foreslår afdelingerne at inddrage den nedlagte Frisholm Børnehave til dagtilbud. Den nedlagte børnehave er nu en del af Frisholm skole og bruges til SFO og andre aktiviteter. Byrådet bedes tage stilling til godkendelse af tillægsbevilling på 2.113.000 kr. til ombygning og inventar i de midlertidige lokaler.
Indstilling: Børne- og Familiechefen indstiller til byrådet,  at anlægsbevilling samt tillægsbevilling på 2.113.000 kr. til midlertidig kapacitetsudvidelse på dagtilbudsområdet i Them i samarbejde med Frisholm skole godkendes, når o den kassefinansierede tillægsbevilling delvist finansieres af efterfølgende nedsættelse af budgettet på overførte anlægspuljer på bevilling 43 Dagpleje og daginstitutioner. Det resterende beløb finansieres af driftsmidler på bevilling 43 Dagpleje og daginstitution i forbindelse med overførslen fra 2022 til 2023

Punkt 8: Godkendelse af forslag til delvis imødekommenhed af handleplan jf balanceanalysen 2022 for bev 43
Sagsnummer: EMN-2022-00978
Resumé: Dagtilbuds-, Skole- og Familieudvalget behandlede 9. maj 2022 budgetopfølgning pr. 31. marts 2022. I forlængelse heraf indstiller Børne og Familiechefen til godkendelse, at normeringsløft, som aftalt ved budgetforliget 2019, tilbageholdes i 2022 og udmøntes til daginstitutionerne i 2023. Dette skal også ses i sammenhæng med Økonomi- og Erhvervsudvalgets handleplan på baggrund af balanceanalyse 2022, hvor der henstilles til, at fagudvalgene skal være særligt opmærksom på forbrug og være tilbageholdende, hvor det er muligt.
Indstilling: Børne- og Familiechefen indstiller til Dagtilbuds-, Skole- og Familieudvalget,  at udvalget godkender, at normeringsløft på 5 mio. kr. i budget 2022 tilbageholdes i 2022 og udmøntes til daginstitutioner og dagplejen i 2023

Punkt 9: Orientering og drøftelse af proces for udarbejdelse af budget på udvalgets område
Sagsnummer: EMN-2022-02215
Resumé: Økonomiudvalget har på sit møde 22. marts vedtaget en ny budgetproces. Udvalget vil blive orienteret om og drøfte rammerne for budgetarbejdet og principperne for udarbejdelse af oplæg til udvalgets budgetmøde og processen frem til fremsendelse af udvalgets budgetbidrag.
Indstilling: Skolechefen og Børne- og Familiechefen indstiller til Dagtilbuds-, Skole- og Familieudvalget,  at orienteringen tages til efterretning og principper og proces for udarbejdelse af oplæg til budget drøftes

Punkt 10: Drøftelse af forslag til udviklingsområder i Rammeaftale 2023- 2024
Sagsnummer: EMN-2021-05393
Resumé: Kommunerne og regionen i Midtjylland indgår hvert andet år en rammeaftale om samarbejdet på det specialiserede social- og specialundervisningsområde. Formålet med rammeaftalen er at sikre fælles principper for styring og udvikling af det sociale område på tværs af kommuner og region. KKR Midtjylland udarbejder i det kommende halvår et udkast til en rammeaftale for perioden 2023-2024, som efterfølgende sendes til godkendelse i alle byråd og i regionsrådet. Kommuner og region gives mulighed for at indsende input til de foreslåede udviklingsområder til brug for udarbejdelsen af rammeaftalen.
Indstilling: Socialchefen og Børne- og Familiechefen indstiller til Socialudvalget og Dagtilbuds-, Skole- og Familieudvalget,  at forslag til udviklingsområder i Rammeaftale 2023-2024 drøftes, og at eventuelle input viderebringes til KKR Midtjylland

Punkt 11: Godkendelse af forslag til struktur og indhold for Plan for Ungdomsskolen
Sagsnummer: EMN-2022-01612
Resumé: På DSFU-mødet d. 28. marts. 2022 blev tidsplan for Plan for Ungdomsskolen godkendt. Heri fremgik det, at Ungdomsskolens bestyrelse og ledelse frem mod DSFU-mødet i juni ville udarbejde forslag til struktur og indhold for plan for Ungdomsskolen. I det følgende vil forslag til overordnet struktur og indhold for plan for Ungdomsskolen derfor blive præsenteret. På baggrund af udvalgets drøftelser og evt. godkendelse vil der fra august til oktober blive udarbejdet en endelig plan, som vil komme til politisk godkendelse i december 2022.
Indstilling: Skolechefen indstiller til Dagtilbuds-, Skole- og Familieudvalget,  at udvalget godkender det overordnedede forslag til struktur og indhold for plan for Ungdomsskolen

Punkt 12: Orientering om utilsigtede hændelser i Silkeborg Kommune 2021
Sagsnummer: EMN-2022-01157
Resumé: Antallet af utilsigtede hændelser i 2021 var på 3.263. De indrapporterede utilsigtede hændelser finder oftest sted på plejecentre (1.214) og i hjemmeplejen (916). Dernæst følger sociale botilbud (739) og hjemmesygeplejen (95). De resterende ca. 300 hændelser er fordelt på midlertidige pladser, dagtilbud, sundhedscenter, rehabiliteringspladser mm. For de enkeltvise rapporteringer er flere end ni ud af ti kategoriseret som ”Ingen skade” eller ”Mild”, og alle samlerapporterede utilsigtede hændelser (2.241) er kategoriseret som ”Ingen skade” eller ”Mild”. I 2021 blev der rapporteret en enkelt hændelse som ”dødelig”.
Indstilling: Sundheds- og Omsorgschefen indstiller til Ældreudvalget, Socialudvalget samt Dagtilbuds-, Skole- og Familieudvalget,  at orienteringen om utilsigtede hændelser tages til efterretning.

Punkt 13: Konstituering af formand i sommeren 2022
Sagsnummer: EMN-2022-00633
Resumé: Godkendelse af konstituering af formand i forbindelse med formandens afholdelse af ferie i sommeren 2022.
Indstilling: Koncerndirektør Peter Sinding Poulsen indstiller til Dagtilbuds,- Skole- og Familieudvalget,  at næstformand Signe Haahr Lindgaard konstitueres som formand i ugerne 28, 29 og 30, da formand Morten Hæk holder ferie i denne periode

Punkt 14: Til orientering
Sagsnummer: EMN-2022-00633

Punkt 15: Underskriftsside
Sagsnummer: EMN-2022-00633